
         На основу члана 60. Закона о јавним набавкама (''Сл. гласник РС'', број 124/2012), Комисија за спровођење поступка јавне набавке мале вредности добара- лож уља, број ЈН 404/1-5/2015-03, објављује

I ПОЗИВ ЗА ПОДНОШЕЊЕ ПОНУДЕ


1. ПОДАЦИ О НАРУЧИОЦУ

Општина Књажевац, улица Милоша Обилића 1, 19350 Књажевац
	ПИБ 102106760, Матични број 07212674
	
Врста наручиоца: Јединица локалне самоуправе. www.knjazevac.rs 

2. ВРСТА ПОСТУПКА

	Поступак јавне набавке спроводи се као отворени поступак, у складу са Законом о јавним набавкама (,,Сл.гласник РС“, број 124/12) и подзаконским актима из ове области.

3. ПРЕДМЕТ ЈАВНЕ НАБАВКЕ

Предмет јавне набавке бр. 404/1-5/2015-03 су добра – лож уље за потребе општине Књажевац. Назив и ознака из општег речника набавке: 09135100- лож уље
             
4. КРИТЕРИЈУМ ЗА ДОДЕЛУ УГОВОРА

	Критеријум за избор најповољније понуде је најнижа понуђена цена.

5. ПРЕУЗИМАЊЕ КОНКУРСНЕ ДОКУМЕНТАЦИЈЕ

     Конкурсна документација може се преузети на Порталу јавних набавки или на интернет презентацији општине Књажевац www.knjazevac.rs 

6. НАЧИН И МЕСТО ПОДНОШЕЊА ПОНУДЕ

Понуђачи подносе писане понуде у складу са конкурсном документацијом и позивом за подношење понуда. Понуда се доставља  у затвореној коверти, са назнаком „ПОНУДА ЗА ЈАВНУ НАБАВКУ БР. 404/1-5/2015-03- лож уље, НЕ ОТВАРАТИ“, лично или путем поште, на адресу Општина Књажевац, улица Милоша Обилића 1, 19350 Књажевац, до дана 13.04.2015. године (понедељак) до 10,00 часова. На полеђини коверте се наводи назив, контакт особа, број телефона и адреса понуђача. 
Понуда која буде стигла до наведеног рока сматраће се благовременом и узеће се у разматрање. 
Неблаговремене понуде неће се отварати и по окончању поступка отварања биће враћене понуђачу, са назнаком да је иста поднета неблаговремено. 

7. МЕСТО, ВРЕМЕ И НАЧИН ОТВАРАЊА ПОНУДА
Отварање понуда обавиће се дана 13.04.2015. године у 10,30 часова у просторијама Општине Књажевац, улица Милоша Обилића 1, Књажевац, канцеларија број 1. 

8. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА
Отварању понуда може присуствовати овлашћени представник понуђача који је дужан да пре почетка отварања понуда Комисији поднесе писмено овлашћење за учешће у поступку отварања понуда.

9. РОК ЗА ДОНОШЕЊЕ ОДЛУКЕ 
Рок за доношење одлуке о додели уговора је 25 (двадесетпет) дана од дана отварања понуда.

10. ЛИЦЕ ЗА КОНТАКТ

Додатне информације могу се добити на телефон 731-623, у времену од 7,00 до 15,00 часова. Контакт особа је Сања Драгићевић Мартић (лок. 132).


